Naturtyper i Norge

Naturtyper i Norge er versjon 1.x av et system benyttet for å kartlegge naturtyper i Norge. Naturtype er definert i Naturmangfoldloven som «en ensartet type natur som omfatter alt plante- og dyreliv og de miljøfaktorene som virker der». Artsdatabanken laget en fullstendig arealdekkende naturtypeinndeling for Norge første gang i 2009 og senere oppdatert i Naturtypebasen og Norsk rødliste for naturtyper sist oppdatert i 2018. Systemet er revidert med versjon 2.x under navnet Natur i Norge

St. meld. 58, 1996-97, «Miljøvernpolitikk for en bærekraftig utvikling») anga som et politisk mål at alle landets kommuner skulle gjennomføre kartlegging og verdisetting av viktige områder for biologisk mangfold på sine arealer.

Dette ble fulgt opp av Direktoratet for naturforvaltning som utga en veileder i 2006, oppdatert i 2007 om kartlegging av naturtyper. I veilederen er naturtype beskrevet som synonymt med økosystem som brukt i Konvensjonen om biologisk mangfold.

Miljødirektoratet anbefalte spesiell kartlegging av 56 særlig angitte terrestre naturtyper og 16 marine naturtyper.miljøstatus.no om naturtyper 

Miljødirektoratets prioriterte naturtyper 2006
Myr
Intakt lavlandsmyr 
Intakt høgmyr 
Terrengdekkende myr 
Palsmyr 
Rikmyr 
Kilde og kildebekk 
Rasmark, berg og kantkratt
Sørvendt berg og rasmark 
Kantkratt
Nordvendt kystberg og blokkmark
Ultrabasisk og tungmetallrikt berg i lavlandet
Grotte/­gruve 
Fjell 
Kalkrike områder i fjellet 
Kulturlandskap 
Slåttemark 
Slåtte- og beitemyr 
Artsrike veikanter 
Naturbeitemark 
Hagemark
Lauveng
Høstingsskog 
Beiteskog 
Kystlynghei 
Småbiotoper 
Store gamle trær 
Parklandskap 
Erstatningsbiotoper 
Skrotemark 
Grotter/gruver 
Ferskvann/ våtmark 
Deltaområder 
Mudderbanker
Evjer, bukter og viker
Kroksjøer, flomdammer og meandrerende elveparti 
Større elveører 
Fossesprøytsoner 
Viktige bekkedrag 
Kalksjøer
Rike kulturlandskapsjøer 
Dammer 
Naturlig fisketomme innsjøer og tjern 
Ikke-forsurede restområder 
Skog 
Rik edellauvskog 
Gammel edellauvskog 
Kalkskog 
Bjørkeskog med høgstauder 
Gråor-heggeskog 
Rikere sumpskog 
Gammel lauvskog 
Urskog/gammelskog 
Bekkekløfter 
Brannfelt 
Kystgranskog 
Kystfuruskog 
Havstrand/kyst/hav
Større tareskogforekomster
Sterke tidevannsstrømmer
Fjorder med naturlig lavt oksygeninnhold i bunnvannet
Spesielt dype fjordområder
Poller
Elvemunningsområder (estuarier)
Litoralbasseng
Israndavsetninger
Bløtbunnsområder i strandsonen
Korallforekomster
Kalkalgeforekomster
Sanddyner 
Sandstrender 
Strandeng og strandsump 
Tangvoller 
Kalkrike strandberg

 Natur i Norge 
Natur i Norge versjon 2 deler naturtyper mellom fem naturtypenivåer: landskap, landskapsdel, natursystem og livsmedium, hvert med inntil tre generaliseringsnivåer. Beskrivelen av variasjon innenfor hovedtypene er delt mellom seks kilder til variasjon: dominans, tilstandsøkokliner, objektinnhold, lokale basisøkokliner, landformvariasjon og regionale økokliner.

 Referanser 

Litteratur
 Bjerkely, Hans Jan. 2008: Norske økosystemer – økologi og mangfold. Universitetsforlaget Oslo 2008. ISBN 978-82-1501212-4
 Fremstad, Eli. 1997: Vegetasjonstyper i Norge. NINA Temahefte 12, Norsk institutt for naturforskning. ISBN 82-426-0784-2. 279 sider.

Kategori:Landformer i Norge
Kategori:Økologi
Kategori:Norges natur